Publication: Magyar Közlöny
Issue: MK-2002-155 (Year: 2002, Number: 155)
Era: 1990-2004
Section: a 30/2002. (XII. 13.) GKM rendelethez
Paragraph Index: 732

11. szabály Minták kiadása 11.1 Minták kiadása az érdekelt iparjogvédelmi hivatalok számára A nemzetközi letéteményes szerv köteles bármelyik Szerzõdõ Állam iparjogvédelmi hivatala vagy bármelyik kormányközi iparjogvédelmi szervezet számára ilyen hivatalok kérelmére bármely letétbe helyezett mikroorganizmusból mintát adni, feltéve, hogy a kérelemhez nyilatkozatot csatoltak arról, hogy (i) a hivatalhoz szabadalom megadására irányuló bejelentést nyújtottak be, amely a mikroorganizmus letétbe helyezésére hivatkozik, és a bejelentés tárgya magában 2002/155. szám foglalja az említett mikroorganizmust vagy annak alkalmazását; (ii) ilyen bejelentés vizsgálata folyamatban van vagy szabadalom megadásához vezetett a hivatal elõtti eljárásban; (iii) a minta az említett Szerzõdõ Államra, az említett szervezetre vagy annak tagállamaira kiterjedõ hatályú szabadalmi eljárás céljából szükséges; (iv) a mintát és az abban szereplõ vagy abból eredõ információt kizárólag az említett szabadalmi eljárás céljára fogják felhasználni. 11.2 Minták kiadása a letevõ számára vagy az õ engedélyével Bármelyik nemzetközi letéteményes szerv köteles bármely letétbe helyezett mikroorganizmusról mintát kiadni (i) a letevõnek, kérelmére; (ii) bármelyik hatóságnak, természetes vagy jogi személynek (a továbbiakban: engedélyes) e fél kérelmére, feltéve, hogy a kérelemhez mellékelték a letevõnek a minta kiadását engedélyezõ nyilatkozatát. 11.3 Minták kiadása a jogszabály által feljogosított feleknek

Source: https://magyarkozlony.hu/hivatalos-lapok/f74988118f8df7ff704a2eedcc66c348a3c8df89/dokumentumok/4cabca8b05361a686699a81f1b4c0421bec6bb04/letoltes